《十月七日入夜北风大作连两日夜方止》
明代·殷奎

黑风怒捲长淮急，白浪掀空如壁立。天纲欲解日月摇，地轴愁壁山岳泣。

大鳅失穴无处藏，小龙跳渊不敢蛰。长艘巨筏纵复横，走碇摧樯危以岌。

此时坐我运甓船，胃倒肠壁几绝粒。戽水闻声悸未平，踏冰失足嗟何及。

吾闻君子不乘危，遗体葆藏逾什袭。奎兮汝独非人子，忍使身从鱼濈濈。

屈指初终三日交，痛定思之久呜唈。作诗为戒示儿曹，十月九日山阳邑。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。